Op eensame geheime paaie deel 4 | Perdebytjie se nes
Op eensame geheime paaie deel 4
Februarie 10, 2016 perdebytjie	22 Kommentaar
Oorhangende rotse met ‘n rivierbedding doer onder.
Die rivierbedding vol spore en geriffel deur die wind.
Babatjie vat ‘n blaaskansie tussen die trop se bene.
Ou grote staan amper op sy agterbene om blare van die Anaboom af te pluk.
Skoene by ‘n verlate Himbavesting.Hierdie nomadiese volk trek met hul vee agter weiding aan en sal seker weer hier kom draai wanneer dit gereën het en hier genoeg gras is.
Verlate hut waarvan die dak flenters is.
Perdeby by nog ‘n verlate hut,wat in ‘n taamlike goeie toestand is.
Die bed binne die hut,is gemaak van mopanietakke en beesmis gemeng met modder.Die houertjie bokant die bed is heel waarskynlik vir ‘n radio en die draadjie is dalk ‘n lugdraad.
Welwitschia mirabilis..die eienaardige woestynplant wat net in Namibië voorkom.Hierdie is ‘n manlike plant.
Die vroulike plant.Wetenskaplikes beskou die plant as ‘n vermiste skakel tussen keëldraende (denne of conifers) en blomdraende plante,aangesien dit beide eienskappe toon.
Die vroulike blomme of keëls van naby.Hierdie plante word honderde jare oud en groei in rotsagtige ooptes en gruisvlaktes.
Previous PostOp eensame geheime paaie deel 3Next PostOp eensame geheime paaie deel 5
22 thoughts on “Op eensame geheime paaie deel 4”
Februarie 10, 2016 om 1:08 nm
Die tweeblaar kanniedood. Ek het iewers gelees dat dit eetbaar is. Het jy dalk geproe? 😀 Die hutte is baie interessant, maar ek kon nie help om te lag oor die idee van ‘n radio nie – beskawing dring ook oral in. Weer eens pragtige fotos.
Februarie 10, 2016 om 2:29 nm
Die kanniedood behoort tot die genus Commiphora en daar is 26 spesies in Namibie.Ek dink die een waarvan jy praat is dalk die Commiphora saxicola,want sy blare is gerangskik in pare van twee of vier.Ek het dit nie geproe nie,maar gesien hoe ‘n olifant ‘n hele bos opvreet,wortel en tak…dit het hom ‘n uur lank besig gehou!
Februarie 10, 2016 om 1:45 nm
Het wetenschappelijke verhaal maakt het nog interessanter.
Februarie 10, 2016 om 2:30 nm
Baie dankie Rob.Bly jy het dit geniet!
Februarie 10, 2016 om 9:36 nm
Ek het dit baie geniet. Die houer vir die radio is te oulik. Baie interressant.
Februarie 11, 2016 om 7:04 nm
Ek weet nie regtig wat dit is nie…het sommer gedink dis vir ‘n radio..😀Dankie vir inloer.
Februarie 10, 2016 om 9:48 nm
Super interessante foto’s
Februarie 11, 2016 om 7:03 nm
Februarie 11, 2016 om 1:51 vm
Ai Dina, ek kan net nie genoeg van jou pragtige fotos van hierdie wonderbaarlike plek kry nie!
Februarie 11, 2016 om 7:02 nm
Ek is bly jy geniet dit,Dries!
Februarie 11, 2016 om 5:09 vm
Dankie, weereens, vir die mooi foto’s en interessante inligting.
Februarie 11, 2016 om 7:01 nm
Dankie vir inloer,Danie.
Februarie 11, 2016 om 6:15 vm
Teen die tyd wat die Himba’s terugkeer sal daardie ou huisie en bed seker nie meer staan nie, sies tog, dan begin ons maar weer van voor af.
Februarie 11, 2016 om 6:59 nm
Dit hang af hoe lank die droogte duur.Hulle het orals gehuggies wat verlate staan en wag vir die terugkoms.Dis eintlik wonderlik dat daar so ‘n groot stuk aarde is waar hulle enige plek kan bly en waar mens kan kamp waar jy wil….daar is geen grondeienaars nie,geen heinings en wilde diere kan vry rondbeweeg.
Februarie 11, 2016 om 10:14 vm
wat een grappige plantjes
Februarie 11, 2016 om 6:56 nm
Februarie 15, 2016 om 10:27 nm
Pragtige fotos, veral die van die olifante.
Februarie 20, 2016 om 6:54 nm
Dankie vir saamkuier!
Februarie 20, 2016 om 5:53 nm
Ag daardie bed…. is vir my nou net te kostelik. Dankie jy vat ons in interessante plekke in.
Ek wou die bed uittoets,maar was bang die ding breek dalk onder my gewig!
Februarie 20, 2016 om 8:09 nm
Ek het net gedink hoe voel ‘n mens se arme rug die volgende oggend?
Februarie 20, 2016 om 8:11 nm
Ja,ek wonder ook..😜